Downloaded from YTS.MX
Official YIFY movies site: YTS.MX
Филмот прикажува реконструкции на вистински настани драматизирани
под надзор на словачката полиција, засновано на случаи и сведоци.
Годишно во Словачка исчезнуваат над 1300 автомобили.
Најмногу се крадат марките Фолксваген, Шкода и Фиат.
Британската служба НАВЦИС укажува на голема банда за кражба на коли
која е активна во Словачка.
Според податоците, одговорна е за кражба на стотици коли годишно.
18 септември 2018 година.
Тимот Алфа за ОК1. Стигнавме на локацијата.
Влегуваме во семејната куќа.
Нема насилно влегување.
Тимот Браво, на локација сме. Дојдете во блок 7, 4 кат.
ОК1 до сите единици: пристапете внимателно.
Сторителите можеби се вооружени и опасни.
Тим Браво, на покривот сме. Одиме кон прозорецот на 4-от кат.
Примено.
Се приближуваме кон гаражата. Потврдуваме три субјекта на локацијата.
Сомнителните се потврдени. Чекаме сигнал.
Почнувам со одбројување. Чекан на два, продор низ прозорец на еден.
Пет.
Четири.
Три.
Два.
Полиција! -Еден.
17 февруари 2017.
Со финансиска потпора
Татко ми умре кога имав 12 години.
Таман влегував во тинејџерската фаза, како и брат ми.
Мама не можеше да не следи.
Не успеа да не задржи во границите.
Беше многу тажна, со години страдаше.
Првата кола ја украдов на 14 или 15 години.
Но, тогаш целта беше да се повозиме.
На 15 години ме уапсија.
По две години затвор, и се придружив на екипа која го прави тоа за пари.
Не размислував. Бев млад и не ми беше гајле.
На крајот отслужив околу 15 години.
Додека бев млад, мислев дека тоа е добар живот.
Имаше пари, забави, попатно задоволство, но...
Предоцна дознав дека постојат поважни нешта
како семејство, деца, дом, љубов.
Со првите утрински зраци, знам дека не вредеше.
Минав низ тоа и изгубив 15 години од животот.
А, тоа никогаш нема да го вратам.
КРАЖБИ НА АВТОМОБИЛИ
Тоа беше мојата вистинска кола, бев врзана за неа.
Од Кожице сум и на табличката пишуваше КЕ.
Секој пат пред спиење погледнував низ прозорецот дали е таму.
Ноќе беше многу тивко.
Мојата соба гледаше кон паркингот, но ништо не чув.
Тоа утро тргнав на работа.
Тоа ми беше втор ден на новата работа.
Излегов и видов дека ми ја нема колата.
Само исчезна.
Се будите за работа или за семеен излет,
ги земате клучевите од колата, а потоа сфаќате дека ја нема.
Можеби сте паркирале на друго место, се случува.
Но, поголеми се шансите автомобилот да ви е украден.
Очајна бев.
Се надевав дека не е украдена, дека ја кренал пајакот.
Ја прашав градската служба за мојата регистарска ознака.
Кога потврдија дека ја немаат и ми рекоа да повикам полиција,
бев скршена.
Тоа беше голем шок. Едвај ги познавав луѓето.
Бев во Братислава седум дена. Втор ден на работа.
Морав да ја повикам канцеларијата, да кажам дека нема да дојдам
и да објаснам што се случи.
Не беше пријатно. Никому не би му го посакала тоа.
Се преселив во Братислава на крајот на март.
Сите пари што ги имав, ги дадов за колата.
Разведена сум. Со бившиот сопруг се договоривме
нашата ќерка која тогаш имаше 14 години, да остане во Орава,
а јас да ја посетувам секој викенд.
Бидејќи немав пари за нова кола, тоа беше многу болно.
Се викам Томаш и готвач сум.
Мојата Шкода Октавија е украдена.
Јас сум Ингрид, работам во ресторан.
Моето Пежо е украдено.
Јас сум Адам, работам како ИТ техничар.
Ја украдоа мојата Шкода Октавија.
Се викам Јан. Во пензија сум, но помагам во градежништвото.
Ми украдоа Пежо 406.
Јас сум Ева, концертен уметник. Подучувам и уметност.
Украдено е моето Пежо 206.
Јас сум Петер, претприемач сум. Украден ми е Сеат Алхамбра.
Јас сум Лукаш од Братислава. Украден е мојот Фолксваген ЦЦ.
Се викам Станислава. Јас сум педагог за посебна настава.
Ни украдоа Шкода Октавија.
Кога и се јавив на ќерка ми, се расплака.
Ме праша: "Мамо, што ќе сториш?
Како ќе се видиме додека не дојдам во Братислава?"
Покрај се друго, морав и да ја тешам ќерка ми
и да ја убедам дека некако ќе најдеме решение.
Ми беше неверојатно тешко.
Контролен центар 1000 до сите патроли на пат.
Патнички автомобил Фолксваген Пасат,
сива боја, регистарска ознака КЕ 900 ЛА.
Возилото е...
754 до Контролен центар 1000.
Следам сомнително возило низ Штефаникова улица кон центарот.
754 до Контролен центар 1000. Проверка на колата негативна. Следува претрес.
Во полициската станица ми рекоа дека, ако не ја најдат колата за една недела,
можам да заборавам на неа.
Дека има многу мали шанси да ја најдат,
дека побргу би добил на лотарија одошто да ја вратам колата.
Без оглед на статусот во животот,
дали сте адвокат, лекар, информатичар или готвач,
кога го паркирате возилото на улица, а некому многу му треба
и го има потребното знаење, ќе исчезне.
Тогаш сите сме еднакви.
Кога би постоела некаква правда, некои нешта не би се случувале.
Никогаш не размислував многу за сопствениците на колите.
На крадците им е важна само марката на колата,
а не животите на другите.
Постоеше побарувачка за постари модели, не само еден.
Кога знаевме дека можеме да продадеме 4-5 автомобила,
а некои марки секогаш добро се продаваат, како Ауди,
одевме во случајна потрага, само да погледнеме.
Често не го наоѓавме тоа што го сакавме,
но секогаш избиравме нешто.
Дури и ако подоцна само стоеше настрана.
Имаше време кога велев
дека имам доволно пари, дека веќе не сум млад.
Еднаш и реков на девојката: "Да добивам 3000 евра месечно
и да морам да станувам во 5, да работам во Киа Моторс до 6
и по смената само да одам дома, не би го работел тоа".
Тогаш тоа беше голема сума, луѓето не заработуваа толку.
А јас заработував, два-три пати неделно.
Судијата возеше кола што ја украдов.
Се појави смеејќи се: "Оваа ти ми ја доведе".
Слушам дека постои нова банда, некои млади момчиња.
Не знам многу за нив.
Јас сум стара школа. Во мое време беше многу поинаку.
Овие момчиња се поинакви, помлади, имаат подобра опрема.
Со вистинска опрема и знаење, можат да го сторат тоа за две секунди.
Микулик е. Молам? -Се јавувам за седиштето за Мерцедес.
Се уште е достапно? -Да, го имаме.
Се предаваме лично. Ако го сакате, морате да дојдете.
Во ред. Доаѓам попладне, ако ви одговара.
Испратете ми ја адресата во порака. -Во ред, на овој број.
Уште нешто.
Мојата сопруга го удри браникот на постар Цитроен Ц5 од 2006 год.
Да не го имате?
Не сум сигурен, но ќе проверам и ќе ви јавам.
Може, фала. -Но, не би требало да има проблем.
Се случи пред еден месец.
Дознавме на следниот начин.
Колата беше на паркинг додека не бевме таму.
Кога се вративме по една недела, ја немаше.
Најдовме само празно место за паркирање,
скршено стакло и оштетена брава.
Таа ноќ, на 14 август,
работев на голем службен настан.
Дојдов дома околу 1.30
и ја најдов гаражата празна.
Тоа беше шок. Многу голем шок.
Никогаш не мислев дека некој би провалил во гаража.
Споена е со куќата.
Значи дека ми биле дома.
Сигурно ја нашол закачалката за клучеви. Знаел.
Знаел каде да ги најде клучевите.
Му требале пет минути.
За пет минути влегле во нашиот двор и заминале со колата.
Не можеш да се снајдеш во туѓа куќа само за пет минути.
Морал детално да ја разгледа куќата.
Микулик е. -Здраво.
Имаме браник за Цитроенот што ви требаше.
Одлично.
Можете да го подигнете. -Фала.
Не можам да го одредам точниот датум,
веројатно некаде за време на мојот двонеделен одмор
или недела откако се вратив.
Колата не беше таму каде што ја паркирав.
Ја чував за син ми кој требаше да направи 18 години.
Баш полагаше возачки, мислев да му ја дадам.
Се ми беше испланирано.
Беше на сервис, имаше нов акумулатор.
Се беше спремно.
Можеби тој тип некако дознал.
Мојата девојка дојде дома и праша: "Каде ти е колата?
Цело време си дома?" Да, колата ми е долу.
"Не е". Стави ги очилата и ќе ја видиш.
Потоа отидов да запалам и од балконот видов
дека мојата кола навистина ја нема.
Никогаш не сум бил во таква ситуација. Кого да повикам?
Повикав полиција.
Рекоа: "Добро, ќе запишеме се во станица".
Ја минав ноќта печатејќи летоци за мојата кола.
Опишував каде е изгребана за да ја идентификуваат.
Направивме 50-тина летоци.
Талкавме низ градот до 4 часот, лепејќи ги на врати и ѕидови
во случај некој да ја види.
Никој никогаш не ми се јави.
Семејство со две деца остана без стара, но сигурна кола.
Украдена е рано изутрина во станбениот кварт Жилина Хајик.
Во Лученец, маж паркирал кола, а кога се вратил, ја немало.
Неговата кола, вредна 15 илјади евра, украдена е сред бел ден.
Бела Шкода Суперб украдена е во Гелница на 6 јуни.
Сторителите исчезнале без трага.
Постара кола била паркирана пред семејна куќа.
Меѓутоа, останало само празно место.
Двајца маскирани мажи украле кола за помалку од три минути.
Имаа цел, ги игнорирале другите коли.
Тргнаа кон улицата каде што паркиравме.
Имам информации за нив.
Веќе некое време ги следиме нивните активности
и ги следиме колите кои исчезнуваат во Братислава.
Имаме индиции каде одат колите и кој стои зад тоа.
Тие момчиња се млади, имаат помеѓу 22 и 30 години.
Тие се поголема група со тие кои донесуваат одлуки.
Водач е тип по има Микулик,
а тој ги вовел и другите во таа работа.
Тој ја надгледува продажбата,
што се краде, каде се набавува, каде се продава и расклопува.
Тој контактира со корисниците.
Негова десна рака е Смрек.
Прекарот му е Смретчо, Смрека.
Координира со него за сите најважни прашања.
Другите се Патрик Дула
и Бранислав Хрушовски или Хрушка.
Тие се повеќе снагатори. Момчиња за едноставни работи.
Одат по автомобили и го носат од точка А до точка Б.
Таа четиричлена група е највидлива,
но во заднината стои многу поголема организација.
На крајот, се зависи од тоа што полицијата може да дознае и тужи.
Овие сторители се помлади од тие во некогашните банди.
И припаѓаат на друга генерација, поинаку размислуваат.
Имаат поинакво искуство и знаење од постарите.
Разликата можеби е во тоа што имаат префинето разбирање
за начинот на кој се работи и се прикриваат трагите,
на кој се предава пленот и така натаму.
Веројатно учат од постарите,
гледаат што било поинаку и погрешно, што треба да се поправи.
Со тоа комбинирано знаење, подобро работат.
Неколку месеци подоцна, ми се јави иследникот.
Не ми кажа директно, но почувствував.
Тие исти луѓе ја украдоа и мојата кола.
Беше и на вестите.
Известуваа за бандата Леополдов
која украде околу 26 коли.
И натаму се надевам дека ќе ја најдам. Можеби на интернет.
Или на страницата на некоја заедница.
Сопственикот ја паркирал колата само за неколку минути.
Но, сеедно, тоа било доволно да ја украдат.
Организирани автомобилски банди извезуваат коли од Словачка.
Постои гласина за фантом кој оперира во Леополдов.
Сите знаеја кој е. Полицијата и обвинителите знаеја.
Сеедно беше слободен.
Велеа дека го штитат високорангирани службеници
зашто имал информации поради кои можел да прави што сака.
Во теорија, можеби постои некоја врска,
мотивација за расипнички живот
со помош на релативно брзи и едноставни кражби.
Бевме легендарни, имавме се.
Имавме пари, девојки, коли, станови.
Баш се. Живеевме...
Не знам како да се изразам. Надвор од сите граници.
Тие момци сакаа... Сите сакаат добар живот.
Денес сите се млади, но работата се измени.
Тогаш заработувавме нешто и прокоцкувавме се.
Купувавме нова опрема, одевме на одмор или натпревар.
На натпревар на Реал Мадрид со приватен авион. Лудо, нели?
И утредента можеше да повратиш се.
Имаше многу можности, само требаше да се зграпчат.
Како да одиш на работа.
Не личеше на нешто илегално. Работа како и секоја друга.
Но, обичната работа трае од 9 до 17 ч,
додека со оваа си готов за 20 минути.
Како што на многумина им е нормално да работат во текот на денот
и да штедат пари,
така на овие луѓе им е нормално ова што го прават.
Еден вид на нормализација.
Тие луѓе се обликување да сакаат се многу побргу.
За нив тоа е регуларна работа, начин да преживеат
и им овозможува брзо да ја задоволат својата мотивација.
Сите во оваа работа заработуваа многу пари.
Штом ќе ја зграпчат, сите имаат пороци. "Нормалното" е реткост.
Постојат разни приказни за тие луѓе,
разни видови.
Постоеше еден интелигентен тип, заврши мртов во ендек.
Можеби ограбил погрешна личност, не знам, но беше паметен.
Никој не знае дека постоите, а така морате и да живеете.
Ако се фалиш, еден ден си на врвот, следниот на дното.
Во што е поентата?
Навечер по работата, г-ѓа Даниела паркирала тука.
Следното утро, доживеала шок.
Дојдов околу 8,45 ч, спремна за работа,
но мојата кола не беше на паркиралиштето.
Веднаш повикала полиција која го обезбедила местото на злосторството.
Ова е сложен случај, укажува на внимателно планирање.
Сигурно го разбирале системот, знаеле како работи.
Провалиле во колата механички,
со чиста сила. Користеле клуч и блокатор.
Кога влегле, го прегазиле електронскиот безбедносен систем.
Поставиле софистициран систем за да имитира имобилизатор,
ја отвориле хаубата и дошле до моторот.
Ја извадиле оригиналната управувачка единица
и ја замениле со идентична, заедно со имобилизатор.
Сознанијата покажуваат
дека сторителите се фокусираат на специфични модели на возила.
Примарни цели се Шкода Фабија, Шкода Октавија и Фолксваген Голф.
Вкупно исчезнаа девет такви возила.
Знам дека украдоа повеќе возила кога го украдоа и моето.
Иследникот спомна украдени Октавии.
Шкодите се најчести цели кај кражбите на возила.
Таа марка најчесто се краде.
Сите сопственици на Шкода мораат да внимаваат.
Во оваа земја луѓето сакаат Шкода, Фолксваген, Ауди.
Тие возила се барани.
Некои луѓе сакаат француски возила, но нив ги има малку.
Јапонските возила не се расипуваат, никој не ги сака.
Постојат марки возила кои се барани.
Денес е полесно да се украдат одредени возила.
Некогаш кражбата на кола траеше подолго.
Мораше да обиеш брава, да направиш клуч.
Кратко беше кај колата, но изработката на клуч траеше.
Денес имаме коли без клуч,
системи на отклучување без клуч и друго,
можеш да си заминеш за пет секунди.
Колку повредна е колата, толку полесно се краде.
Денес луксузните коли се палат без клуч. Се може да се украде.
Но додадоа батерија со сензор за движење,
и ако колата не се движи некое време, не можат да го фатат сигналот.
Репетиторот го засилува сигналот на автомобилскиот клуч.
Во суштина...
Имате клуч, колата се пали без клуч, а тој ви е в џеб.
Додека се оддалечувате, јас ве следам со репетиторот.
Мојот пријател стои покрај колата која сакаме да ја украдеме
и јас се обидувам да го засилам сигналот на клучот
за да мисли колата дека е кај мојот пријател.
Се отклучува, тој влегува внатре, ја пали и заминува.
Ова иновација доаѓа од западот
каде таквите кражби се најчести.
Двајца крадци со качулки приоѓаат. кон колата држејќи релејна рамка
Сопственикот спие дома додека далечинското е во ходникот.
Инаку далечинското мора да биде во рамките на еден метар до колата.
Рамката има читач кој го засилува сигналот
така што можат да ја отворат колата од далечина од неколку метри.
Третиот крадец влегува и заминува, а луѓето со рамката бегаат.
Технички, ништо не крадете зашто нема насилно влегување.
Ако ве запре полиција, запалило. Па, што?
Меѓутоа, ако го изгаснете, нема да се запали. Ви требаат блокатори.
Блокаторите блокираат се наоколу, никој не може да заклучи или отклучи кола.
Хаос. Колата мора веднаш да оди.
Морате да го тргнете радиото за да не гледате и слушате ништо.
Се е во радиото и затоа мора надвор за да не пренесува.
Потоа морате да го најдете системот "Лоџек", но тие уреди ГСМ
се мали, не им треба напојување. Тешко се наоѓаат.
Едноставно премногу е мачно.
Кога се прибрав, сфатив колку тоа го менува нашето секојдневие.
Мојот сопруг многу патува поради работата.
Имаме предвремено родена ќерка која има многубројни дијагнози.
Тогаш се уште не одеше.
Ја водевме на разни терапии. Многу се возевме.
Ни текна дека сме во голема неволја.
Со дете кое не оди, ни требаше кола.
Ни беше неопходна.
Затоа се прашувавме дали треба да ја купиме
или да ги потрошиме парите на рехабилитација
за да му помогнеме на детето да прооди.
За да напредува.
Имавме многу прашања за идните чекори.
Тие се кретени! Но, ќе настрадаат.
Тоа не се прави, едноставно не е фер.
Како крадец, мораш да имаш чест. Ако немаш, дебил си.
И тоа е тоа.
Ако ве фати полицаец дека сте ограбиле инвалид,
што мислите дека ќе се случи?
Никој не го сака тоа.
Ако ве фатат со кола на некое германско газле
кој воопшто не ја сака и кому осигурувањето ќе му плати,
тоа е друга приказна.
Еднаш украдов Алхамбра или Мултиван,
а кога погледнав внатре,
имаше седум седишта, од кои три детски.
Го наполнив резервоарот зашто беше речиси празен
и ја паркирав кај полициска станица за да ја најдат веднаш.
Морате на тоа да гледате на начин дека и Бог понекогаш посматра.
Однесувајте се така што сите ќе бидат среќни.
Не можеш да пуштиш некој сиромав со три деца да оди пеш.
Кога дојде Австриец, се радувавме.
Осигурувањето плати се и никој не настрада.
Дури и ми се чинеше дека намерно ги довезле тие коли.
Често буквално ги чекавме на граница.
Полека ги следевме. Ни требаа десет секунди.
Ако застане да моча на бензинска, можеме таму да го решиме тоа.
Еднаш случајно зедовме кола на локална учителка.
Се сетив на неа. Имаше тестови на деца.
Секако дека ја вративме колата заедно со тестовите.
Се случува. Сепак, тоа е двонасочна улица.
Грешки се случуваат како и на секоја работа. Само ја враќаш.
Постојано се прашував,
"Да паркирав на друго место, ќе се случеше ли ова?"
Повеќето луѓе помислуваат: "Можев подобро да ја паркирам.
Можев повеќе да внимавам.
Требаше да инсталирам подобар сигурносен систем.
Требаше да паркирам на безбедно паркиралиште
или требаше да најдам гаража".
Но, понекогаш нема врска со тоа.
Постојано се прашував: "Што ако..."
Човек, односно вистинската жртва, таквиот инцидент го сфаќа
како вистински напад, нарушување на границите.
Често тоа е многу болно и ранливо искуство.
Сега знам дека некој во секое време може да ми влезе дома.
Гаражната врата низ која влегол всушност е стаклена.
Може да го стори тоа кога ќе посака.
Ним им е незамисливо
дека некој им го сторил тоа.
Често стануваат анксиозни и се обвинуваат себеси,
стануваат депримирани.
Знам што зборувам зашто и самата го искусив тоа.
И мене ми украдоа кола.
Што се однесува до покривање на трагите,
особено при кражба на кола, генерално зборувајќи,
не можете да го сторите тоа без помош.
Дали е тоа полицијата или канцеларијата на обвинителот.
Се осмелувам да речам дека тоа никој не го прави без заштита.
Или од благодарност или за пари.
Мораме да имаме на ум дека луѓето се би сториле за пари.
Историјата ни покажува дека тоа се осудени луѓе,
обвинети и осудени судии
кои продале милионски случаи за мобилни или чантички.
Тврдам дека таквиот вид казнено дело секогаш се заташкува.
И така секогаш ќе биде. Без тоа, не можете долго да го правите тоа.
Ако за кусо време исчезнат сто коли во Братислава, полицијата мора да реагира.
Тие луѓе се добро поврзани, имаат пријатели на позиции.
Не може да се турне под килим, мораат да реагираат. Тоа им е работа.
Јас знам многу полицајци.
Се трудат сторителите да бидат осудени или прогонувани
и колите да бидат најдени, ако не се расклопени или продадени.
Мислам дека младите полицајци се амбициозни и сакаат да дејствуваат.
Проблемот на кражбите на колите беше многу сериозен.
Многу коли се украдени, а малку се најдени.
Новите сакаа да се докажат,
да напредуваат и да ја подобрат ситуацијата.
Се собраа и споделуваа идеи за решавање на проблемот.
Најважната личност на тој потфат е гениј, највештиот крадец.
Најскапоцениот член на групата.
Знае како да отвори кола, да ја запали.
На крајот, тој му ја предава на возачот кој ја транспортира.
Ако полицијата фати некого, тоа е помалку атрактивен возач.
Генијот не си ги валка рацете, не е вклучен во транспортот.
Се одвива природно.
Наоѓаш екипа, луѓе со кои можеш да го минеш животот.
Имате ист животен пат.
Ако полицијата фати еден од нив, можеш мирно да спиеш
зашто знаеш дека нема да те кодошат. И тој го знае истото за тебе.
Ако најдат ДНК, нема да каже дека бил со тебе.
Ќе каже дека нешто се помешало или слично.
На крајот на денот, сфаќаш
дека вистинските пријатели можеш да ги изброиш на прсти.
Некој мора да ја врати колата, некој мора да ја закопа. Како погреб.
Вистинска машинерија, како во фабрика.
Жив организам кој го храниш со коли, а другите живеат од тоа.
Се оди добро ако тие ти се лојални тебе и ти ним.
Ако ме фатат, ќе молчам. Ако ги фатат нив, ќе молчат.
Нема проблеми, нема прашања. Дознаваш дури кога се појавуваат проблеми.
Сите момчиња кои останаа и имаа проблем
се однесуваа така што и натаму сме пријатели.
2018 год. најголемиот број кражби се случија на подрачјето на Братислава.
Баш како и претходната година.
Најмалку кражби се пријавени во Банска Бистрица и Прешов.
Навистина не знам. Немам поим.
Јас и маж ми мислиме дека е украдена за делови.
Преку граница. Веројатно за заменски делови.
Секој детал се планира.
Како и каде, што да се земе и каде да се одведе, како да се расклопи.
И сите следни чекори.
Можеби се бара цела кола,
што значи дека се краде и веднаш се крие на непозната локација.
Или се бараат само делови,
а во тој случај колата оди на локација каде што веднаш се расклопува.
Се сече со пила или слично. -Ги расклопуваат или продаваат недопрени.
Кога се расклопени, носат поголема заработка.
Тоа е повносна работа.
Исто така изискува и повеќе луѓе. Им треба работилница,
опрема и знаење.
Треба да знаат како да продадат. Деловите одат кај специфични клиенти.
Едноставно ги најдовме. Баравме делови на интернет.
Ги најдовме нивните огласи на разни продажни страници.
Контактиравме со нив и така започна соработката.
Баравме специфичен дел, а тие потврдија дека го имаат.
Кога ни требаше мотор, лично проверивме.
Немаше проблеми.
Дури и се спријателивме. Се одеше мазно.
Кога купувавме нешто, тие уфрлуваа подарок, некое радио.
Купувавме разни делови од нив.
Мотори, ремени, седишта, други внатрешни компоненти...
Се што ни требаше.
Интересно е што основните модели на коли
можеа да се расклопат за 52 минути. За неполн час.
До последниот дел.
Имаа свој начин како да дојдат до моторот.
Имаа многукратни премостувања за блокада на мотор на разни модели.
Денес е тешко да украдеш нов Мерцедес.
Сите делови имаат микрочипови единствени за колата.
Ако сакате да смените фар или некој електронски дел,
морате да го инсталирате и подесите за да работи колата.
И веднаш се гледа дека тој дел е од украдена кола.
Имаме момци кои ги решаваат софтверите, но многу е мачно.
Се надевав дека ќе ја најдат мојата кола.
Секој пат кога ме бараше иследникот,
се надевав на добри вести.
Но, кога рекоа дека моторот е најден надвор од Словачка,
некаде во Унгарија,
мојата надеж избледи.
Претпоставував од каде е.
Понекогаш си велиш дека е од расипана кола
или од удрена кола чиј преден дел е продаден.
Такви случаи сигурно постојат,
но постојат и многу украдени коли.
Видов како расклопуваат многу од нив.
Видов дека не се удрени, запалени или потопени.
Очигледно беа украдени, расклопени и продадени.
Цените ни беа интересни од почетокот,
пред да се запознаеме подобро.
Постоеше голема разлика помеѓу цените во продавница
и нивните цени.
Толку заштедивме што и патот ни се исплатеше.
Ги надгледуваа и веќе имаа една блиска ситуација.
Ги прекинаа додека се обидуваа да украдат кола во Карлова Вес
при обиколка на паркиралиште за акција таа ноќ.
Полицијата на Словачка Република, повелете.
Здраво, се јавувам од дома.
Од балконот гледам сомнително момче околу колата.
Се мота наоколу, ѕирка внатре...
Избегаа во последен миг, пред да дојде патролата.
Во овој конкретен случај сторителот не беше фатен,
ни при кражбата на колата, ни при одвезувањето.
Тоа беше пресвртна точка и за полицијата.
Ги натера да ги засилат напорите и да бидат повнимателни,
особено во приградските квартови на Братислава.
Едното водеше до друго,
а по блиската средба, нивната самопочит опадна.
Се роди страв, меѓусебно се караа.
Се работеше за време кога ќе згрешат.
Со електронскиот систем за патарина на нашите автопатишта
управува државната компанија за автопатишта.
Кога возите по автопат, а не плаќате патарина, сите знаат
дека системот го бележи возилото и се издава казна.
Забележана е рута од Карлова Вес преку обиколницата во Братислава
во насока на Трнава, можеби Хлоховец или Леополдова.
Сомнителните од бандата пресретнаа
и следеа од точка А до точка Б.
Од локацијата на кражбата до конечното одредиште, отприлика.
Полицијата ништо не препушти на случајноста
за да не им даде на сомнителните шанса да избегаат
и за да избегнат можно пукање, не дај Боже.
Колку што знам, некои момци имаа криминално минато.
Една година ги надгледуваа.
Ги следеа сите нивни активности.
Се кулминираше со голема полициска рација.
Беше многу голема операција.
Необично голема за нашата регионална полиција.
Само бројот на вклучени полицајци
многу го надминува капацитетот на нашето регионално седиште.
Значи, можеме да го наречеме тоа значаен случај.
Беше многу масивно.
Една од најголемите операции што сум ги искусил.
Учествуваа околу 250 полицајци,
вклучувајќи специјалци и хеликоптер.
Да, операцијата беше сеопфатна.
Имаше 11 цели, па беа собрани најмалку 11 тимови.
Секоја група имаше пет до седум коли.
Точниот број зависеше од специфичната цел.
Тој цел конвој тргна одовде кон Хлоховец.
Никаде не застанавме, колите не можеа да се паркираат.
Беше предизвик да се организира се.
Уште поважно, службениците не знаеја што им е целта тоа утро.
Моравме да координираме сите да нападнат истовремено.
Ангажирана е единица командоси
зашто сепак тоа беше голема операција.
Иследниците не сакаа да потценат ништо
и го повикаа најдобро обучениот тим во словачката полиција.
Тимот Алфа за ОК1: Стигнавме на локацијата.
Влегуваме во семејна куќа.
Неинвазивен влез.
Тим Браво, на локацијата сме. Влезете во блок 7, кат 4.
ОК1 до сите единици: Постапете внимателно.
Сторителите можеби се вооружени и опасни.
Тим Браво. На покривот сме, одиме кон прозорецот на 4-от кат.
Примено.
Се приближуваме до гаражата. Тројца сомнителни потврдени се на локацијата.
Сомнителните се потврдени. Чекаме сигнал.
Во оваа операција најмногу ме изненади
самиот сторител.
Кога го видов, никогаш не би рекол
дека е вмешан во автомобилистичка банда.
Беше татко на мало дете.
Имаше играчки низ целата дневна соба.
Сосема нормален тип. Никогаш не би погодил.
Тоа ми остави најголем впечаток.
Полиција! Рацете на лице!
Осигури го! Лисици!
Погледнете голема рација во западна Словачка.
Специјалците фатија неколкумина.
Бандата од Хлоховец се сомничи за казнени дела над имот,
за кражба на коли во разни делови на Братислава
и за нивно расклопување и продажба на делови.
Во акцијата учествуваа над 200 полицајци од Братислава,
Трнава, Нитра, Тренчина и Банска Бистрица.
Започнуваме одбројување. Чекан на два, продор низ прозорец на еден.
Пет.
Четири.
Три.
Два.
Полиција! -Еден.
Често страдаат членови на семејствата.
Ми се врежа еден спомен.
Жена во солзи мети скршено стакло од насилен влез,
од скршен прозорец.
Тажно беше.
Членовите на семејството често не се виновни.
Моите ќерки сигурно ќе дознаат кој сум бил пред да се родат.
Не сум сигурен кога и дали јас и жена ми ќе им кажеме.
Претпоставувам дека ќе дознаат од други
и дека ќе морам да им објаснам.
Би им кажал кога ќе имаат 18 или 19 години.
Кога ќе созреат малку.
Ќе почекам да видам што ќе им кажам кога ќе дојде време за тоа.
Сега сум дома...
Не можам ни да соберам како што треба.
Девојките ќе имаат пет години. Плус девет месеци...
Наскоро ќе бидат седум години.
Кога крадеш голем број коли без да те фатат,
ни полицијата, ни кој било друг,
почнуваш да стануваш самоуверен.
Мислиш дека си незаменлив и недопирлив.
Тогаш почнуваат грешките.
Има многу запленети коли, имаше многу докази.
Многу делови, многу готовина.
Моите извори велат дека во една куќа имало женска гардероба
во вредност од 10 илјади евра.
Наводно сите пари стекнати преку криминални активности
искористени се за купување луксузни подароци за девојка.
Четири обвинети мажи моментално се во притвор.
Судијата наредните денови ќе реши за казната.
Автомобилистичките банди добро ќе ја запомнат 2018 година,
зашто сега не ги гони само полицијата,
туку и 130 илјади корисници на апликацијата ХАКА.
Мислам дека не беа спремни за апсење.
Инаку толку украдени возила не ќе беа пронајдени,
ќе ги покриеја трагите.
Полицијата заплени неверојатни 29 автомобили,
десетици автомобилски радија со ГПС, управувачки единици и делови.
Запленета е и опрема за крадење, вклучувајќи и блокатори.
Ме шокира количеството на запленет материјал,
количеството на докази на местото на злосторството.
Мислам на голем број клучеви и разни компоненти.
Паметам цела контролна табла и разни светла.
Запленети се 29 автомобили.
Заедно со мотори и разни делови,
управувачки единици и други делови од расклопени возила.
Ги имаше илјадници. Не можат да се избројат.
Запленивме и УСБ-а и мобилни телефони
за да најдеме комуникација и електронски податоци
кои ќе ни дадат дополнителни докази
и ќе ни помогнат да докажеме криминална активност.
Во целата кариера, никогаш не сум се сретнал со ситуација
во која мораме да анализираме толку докази во еден случај.
Моравме да идентификуваме толку автомобилски делови
што сите три словачки институти мораа да ја поделат работата
за да биде готово се во разумен рок за завршување на случајот.
Врз основа на нашите откритија и примероци до возилата,
сторителите веројатно оперирале низ цела Словачка.
Бројот на луѓе беше навистина голем.
Интензивно работевме четири денови по ред.
Не можевме да се одмориме зашто имавме правни рокови.
За да совладаме се, пресметавме дека при операцијата,
во два најнапорни дена,
беа испиени 12 кг кафе за да продолжиме понатаму.
Кога почна операцијата, во рок од еден месец ги најдовме другите локации.
Ги погледнавме локалите.
Успеавме да најдеме дополнителни четири коли.
Вкупно запленивме 34 автомобили.
На 28 август едвај успеав да се воздржам.
Ми се јави полицајка и рече дека има добри вести.
Се прашував какви вести би можеле да бидат.
Рекоа дека ми ја нашле колата. Морав да седнам.
Почнав да врескам.
"Добри вести? Добри? Ова е едноставно фантастично!"
Но, јас сум една од среќните зашто полицијата ми ја најде колата.
Ми се јавија од полицијата и рекоа дека ја нашле колата.
Прво не ми се веруваше дека е мојата
по толку долго време, шест месеца.
Тоа чувство можам да го споредам само со добивка на лотарија.
Не знам какво е тоа чувство, но мислам дека е слично.
Бев надвор и имав две пластични ќесиња. Знаете, јајца, млеко...
Одеднаш некој ми се јави. Куп единици и нули.
Помислив дека е полицијата со нови информации.
Рекоа дека го нашле возилото. Прашав да не се мајтапат со мене.
Добивме службено писмо дека истрагата е затворена.
Колата не беше најдена.
По нашиот прилог, ни се јави претприемач од источна Словачка.
Го погоди приказната на г-ѓа Станка.
Ги споивме, а резултатот е навистина импресивен.
Од денес, семејството на г-ѓа Станка ќе ужива во подарок на четири тркала.
Се запознавме. Им дадоа на нашите ќерки, Ноеми и Али, мали дарови.
И потоа ни дадоа кола!
Третата кола која стигна беше за нас.
Тоа беше шок за нас. Навистина ли постојат такви луѓе?
Ја забележале нашата приказна и ни подарија кола.
Би рекла дека тоа не се случува често.
Едноставно неверојатно, како божиќно чудо.
Не, мојата кола никогаш не беше најдена.
Би сакала виновниците да платат за тоа.
Немаше никаква соработка.
Не сакаа да сведочат, да признаат, да дадат изјава.
Ги негираа обвиненијата од почетокот до крајот.
Моравме да го докажеме случајот без помош на осомничените.
Одбиваа да соработуваат во текот на целата истрага.
Само негираа.
Обвинетите во текот на целиот процес имаа бранител.
Без сомневање, ги советувале да молчат.
На почетокот молчеа за се.
Не сведочеа, не сакаа да зборуваат.
Двајца беа скршени поради се што се случуваше.
Чув дека на едниот му било многу тешко во притвор.
Притворот често остава трага на менталното здравје на обвинетиот.
Се применува претпоставка за невиност и уште има надеж за ослободување.
Едниот изгледаше како да се крши и се прашува дали да прозбори.
Дури почна и да соработува, но потоа пак се повлече.
Да, еден од обвинетите реши да соработува со институциите,
да сведочи и да стане таканаречен покајник,
тоа можеше да биде погубно за другите.
Врз основа на информациите што ги имавме, успеавме да докажеме
дека тие од притворот влијаеја на другите кои беа на слобода,
како и на потенцијалните сведоци.
Тоа влијаеше на нивната одлука дали ќе сведочат и како.
Го прочитав досието! Се е против мене!
Ако некој идиот прозбори, готов сум.
Не можам да зборувам преку телефон.
Онаа кучка Смретчо изнарече срања
дека сме украле Мерцедес.
Направи ми услуга. Реши го тоа.
Сфаќам, мирисна трага.
Не зборувај срања преку телефон.
Добро, Габи, се што ти треба. Ќе го решам тоа.
Сметај дека е решено.
Освен повиците меѓу обвинетите и нивниот бранител,
сите други повици беа снимени.
Се снима звукот во случај на попречување на правдата
и снимките се транскрибираат и додаваат во судското досие.
Успеавме тоа едноставно да го докажеме.
Два или три месеца по апсењето, врз основа на тие докази,
обвинителот поднесе барање за превентивен притвор.
Тој вид притвор е многу строг. Нема комуникација и посетители,
освен ако ние не дозволиме.
Бидејќи можевме да го докажеме нивното влијание врз сведоците
или тогаш се уште необвинетите осомничени на слобода,
судот го одобри нашето барање
и притворот го претвори во превентивна мерка.
Со ова го затворам криминалниот случај
2 ПВ 21-17-1104-263.
Судот наведува дека испочитуван петдневниот подготвителен рок
и дека сите страни во постапката се пристапни и правно поучени.
Го повикувам јавниот обвинител да го изнесе обвинението.
Според Кривичниот закон 234(1),
поднесувам тужба против Р. Микулик, А. Смрека, М. Дуле и Б. Хрушовски
кои се во притвор на адреса Хорватска 5,
поради сомневање дека извршиле казнено дело кражба.
Фактите упатуваат на тоа дека обвинетите се однесувале незаконски
и украле 24 паркирани и заклучени моторни возила.
Со тоа предизвикале штета од вкупно 164.417 евра.
Злосторничката активност ќе ја докажеме со изјави на сведоци
како и со запленетите украдени делови од возила,
мислења на стручњаци, претрес на домови и нестанбени локации,
истрага на местата на злосторство и со други докази во актот.
Ниеден обвинет не ја призна злосторничката активност.
Негираат секаква вклученост во кражбата на возилата.
Согласно со тоа, за обвинетите предлагам максимална казна од 10 год.
На крајот сите дадоа изјави на првото сослушување.
Според Законот за кривична постапка, обвинетите сакаат да се изјаснат
дека не ги негираат делата наведени во обвинението.
Обвинети, имате можност да изјавите дека сте виновни,
невини или дека не го оспорувате обвинението.
Сите обвинети одбија да соработуваат со органите на редот,
да сведочат или да помогнат во истрагата.
Решија да се изјаснат за виновни на главното сослушување,
што е многу вешта тактика.
Се изјаснувам за виновен.
Виновен.
Де факто, ги признаа обвиненијата
и остана да се изрече казна.
Изјаснувањето за вина се смета за чин на каење,
признавање на вината.
Тоа може да резултира со намалена казна.
Обвинителството утврди дека има 29 жртви,
но неофицијално се работи за стотици возила.
Не е важно што знаат и тврдат органите на редот,
важно е што можат да докажат.
Што е чудно, не признаа како организирана група,
наспроти тоа што четворица беа вклучени.
Беше докажано дека соработувале и се правеле заедно.
Штом имаме двајца или тројца, веќе зборуваме за група.
Беа најмалку четворица. Четворица беа обвинети.
Бидејќи не беа сметани за група, тоа ја намали вината.
Тоа очигледно беше организирана група
со доделени индивидуални улоги
како крадец, возач, трговец со делови и расклопувачи.
Потоа им се доделени специфични улоги на тие што расклопуваат кола,
кои договараат згрижување на отпадот преку други.
Кога се сече колата, останува отпад за кој морате да се погрижите.
Потоа имаа личности одговорни за продажба и дистрибуција.
Спротивно од тоа што сугерирате во медиумите,
во обвинението не пишува дека работела група.
Во обвинението нема докази
дека обвинетите дејствувале во група.
Можеби причината е недостиг на докази собрани пред постапката
кои би укажале на распределба на задачи или на точна хиерархија.
Затоа тоа не беше дел од обвинението.
Станете.
Судот донесе пресуда во името на Република Словачка.
Обвинетите Роман Микулик, Адам Смрек, Патрик Дула и Бранислав Хрушовски
се прогласени за виновни по сите точки на обвинението.
Казната е како што следува.
Обвинетиот Роман Микулик, според параграф 212(3)...
Многу изненади. За жал, во негативна смисла.
Казните се тажни споредено со бројот на повредени луѓе.
Последиците требаше да бидат потешки.
Не сум среќна со одлуката, никогаш нема да бидам.
Добија условна казна, секој по две години.
Во нивниот случај, би рекол дека тоа е смешно.
Имав можност да прочитам неколку редови од пресудата.
Мислам дека сите гледаат за што се работи тука.
Пак е видливо дека проблемот е во повисоките слоеви на владата.
Во тој случај интересно е што,
иако стотици полицајци со месеци спроведуваа истрага,
случајот на суд заврши за неколку недели.
Крадците често добиваат неверојатно благи казни
додека жртвите добиваат апсолутно минимална компензација.
Луѓето често не можат да бараат правда
зашто крадците се толку лукави што на хартија изгледаат како бездомници.
Многу ме разочара постапувањето на судијата
и благите казни кои им ги досуди.
Фактот дека обвинителот не се жалеше за јавноста може да го смета
чуден и неправеден.
Тешко е да се разберат неговите причини.
Има право да се откаже од правото на жалба.
Можеби го загрижувала тежината на доказите на главното сослушување
со оглед на тоа дека досието имаше 5000 страници.
Или се држел до принципот "задоцнетата правда е ускратена правда".
Не знам што да мислам за тоа.
Сите ќе бидат пуштени за неколку месеци. Тогаш сите можеме така.
Тоа мора да се смени.
Не може така да функционира.
Затворот може да смени многумина.
Некои можат да се сменат на полошо.
Од нив зависи дали ќе можат нормално да живеат.
Како што знаеме, автомобилската работа е вносна.
Бргу се заработува, а релативно малку се работи.
Секако дека има ризик, но погледнете ги казните.
Не се толку високи. Затоа тие луѓе секогаш ќе бидат во искушение.
Искрено, мислам дека нема надеж
да се интегрираат во нормалното секојдневие.
Успеаја да повредат голем број луѓе.
Не ги интересираше болката и штетата кои ги предизвикаа.
Прилично сум скептична околу тоа.
Бројот на украдени коли пред и по операцијата покажува
дека бројките во четвртиот округ на Братислава
паднаа за 80 отсто.
Статистиката покажува и пад во цела Братислава,
а ситуацијата оттогаш остана релативно стабилна.
Тоа укажува на долгорочен ефект. Засега.
ДЕНЕС
Повеќе алтернативни казни, помалку години зад решетки
и пониски казни за кривични дела против имот.
Тоа се ветувањата за новиот Кривичен закон на министерот Карас.
Амандманите во подрачјето на кривичното право за кои ќе гласате
претставуваат најважна промена во казнената политика на државата.
Ако изменетиот кривичен закон биде усвоен во овој облик,
ваквиот вид сторители би можеле да се извлекуваат со уште помали казни.
Изменетите кривични стапки би можеле да ги мотивираат бандите на престапи,
особено зашто повеќето возила вредат помалку од 30 илјади евра,
што е новиот праг за предложените измени.
Истовремено, во случајот на условна затворска казна,
шансите да им се компензира штетата на жртвите се многу повисоки.
Таа обврска обично е дел од пресудата.
Се викам Лукас. Јас сум чувар
и ми продадоа сомнително Ауди.
Ја купив колата на 29 јануари 2024 год.
Дознав дека колата е составена од разни делови
од мојот механичар кој е специјализиран за такви возила.
Ме шокираше што дознав дека продавачот
бил член на автомобилистичката банда Леополдов.
Дури и по онаа рација и судот, и натаму се доволно дрски
да продолжат да ги мамат луѓето на овој начин.
МЕДИЈАТРАНСЛЕЈШНС